*A*) Ordinatio praesentis generalis Capituli 1523. *Diffinitores* : de **Cistercio* s. th. pr., de Prulliaco, de Longovillari, de Vallelucenti, de Monte Sanctae Mariae, monasteriorum abbates ; de Frigidomonte, s. th. pr., loco domini de **Firmitate**, de Maceriis, de Ursicampo, de Altocristo, de Albaripa, monasteriorum abbates ; de **Pontigniaco**, de Caroliloco, de Bonoradio, de Strata, de Noa, monasteriorum abbates ; de **Claravalle**, de Recluso, s. th. pr., de Rigniaco, de Longovado, de Moroliis, monasteriorum abbates ; de Voto, s. th. pr., loco domini **Morimundi*, de Bellavalle de Charitate, de Monte petroso, de Ré, monasteriorum abbates. *Confessores* : de Pietate, de Escalariis, de Ioyaco, de Lesines, de Curia Dei, monasteriorum abbates. *Magistri caeremoniarum* : dominus de Claravalle, de Bullencuria, monasteriorum abbates ; prior et subprior Cistercii. *Promotor causarum* : provisor collegii Parisiensis. *Receptores excusationum* : de Valle clara, de Valle dulci, de Lococrescenti, monasteriorum abbates. *Portarius diffinitorii* : de Ripatorio monasterii abbas. *Notarii abbates* : de Roseriis, s. th. pr., de Septem fontibus, monasteriorum abbates. *Auditores computationum* : de Miratorio, de Barbello, de Aceyo, de Belloloco, de Cheseriaco, de Curia Dei, de Stamedio, monasteriorum abbates. *Notarii ad pedes* : fratres Petrus de Divione, Petrus Damant, professi Cistercii. *B*) Numerus abbatum praesentis generalis Capituli. Reverendissimus dominus Cisterciensis, s. th. pr., de Pontigniaco, de Claravalle, de Frigidomonte, s. th. pr., de Voto. s. th. pr., de Prulliaco, de Caroliloco, s. th. pr., de Bonoradio, de Roseriis, s. th. pr., de Longovillari, s. th. pr., de Recluso, s. th. pr., de Maceriis, de Reigniaco, de Ursicampo, de Longovado, de Ripatorio, de Septem fontibus, de Bullencuria, de Monte petroso, de Vallibus Sernay, de Ré, de Pietate, de Escalariis, de Lezines, de Curia Dei, de Ioyaco, de Noa, de Bellavalle, de Charitate, de Vallelucenti, de Monte Sanctae Mariae, de Barbello, de Altocristo, de Moroliis, de Albaripa, de Stamedio, de Cheseriaco, de Miratorio, de Belloloco, de Aceyo, de Lococrescenti, de Strata, de Valle clara, de Valle dulci. * * * Anno Domini millesimo quingentesimo vigesimo tertio, die sexta mensis maii, in Capitulo generali apud Cistercium celebrato, statuta sunt et diffinita quae sequuntur. ORATIONES 1.  Pro sanctissimo ac beatissimo domino nostro Adriano, divina providentia Papa VI, necnon pro Rmis in Christo dominis S. R. E. cardinalibus, et maxime pro Rmo domino domino, … (*sic desin.*). DIFFINITIONES GENERALES 2.  Nos, frater Guillermus, abbas Cistercii, … *etc.* et est talis : Cum totus Ordo noster… *etc.* necnon in summa 7854 libr. 16 solid. 5 denar. turon. pro resta computationum generalis Capituli praesentis anni 1523, et pro toto tempore praeterito … etc. 3.  Licet antea saepius inter patres Ordinis fuerit prolocutum et verbis actitatum super eo, ut Ordinis monasteria imponerentur ad solvendas contributiones iuxta facultatum suarum exigentiam, et anno novissime elapso citati sint abbates Ordinis universi ut in praesenti Capitulo comparerent ad concludendum quod super eo melius et rationabilius visum fuisset ; nihilominus quia propter ingruentia guerrarum pericula et nonnulla alia discrimina et impedimenta ex plurimis locis et nationibus, quas adesse attineret, nunc interesse non possunt. Ideo praesens generale Capitulum adhuc praedictam contributionum taxationem usque ad proximum futurum generale Capitulum differt, continuat et protelat. Diffinitionem praeterito anno super eo factam ad citandos et compellendos abbates ad comparendum generali Capitulo confirmando. Et quoniam interea occurrerunt et occurrunt in dies agenda ardua, imo arduissima et urgentia commune bonum et politiam Ordinis tangentia, quae absque gravi pecuniarum sumptu expediri nequaquam possunt, nec poterunt ; quibus cum ad hoc omnibus deductis et legitime et fideliter computatis non sufficiant consuetae hucusque et regulares Ordinis contributiones ; ideo praesens generale Capitulum volens rei suae publicae occurrere, cuius imminenti ruinae alias omnino succurri non potest, ex nunc censet, decernit et diffinit hoc modo videlicet, quod hoc anno dumtaxat per modum subsidii duplicabuntur, et ex nunc duplicantur praedictae contributiones omnium et singulorum Ordinis monasteriorum virorum seu monachorum. Ceterum et quoad moniales, ex quo sunt membra Ordinis tamquam unius corporis mystici, in quae redundat bonum aut detrimentum totius, dictum praesens generale Capitulum similiter super omnia et singula huiusmodi monialium monasteria duxit imponendum et ex nunc imponit subsidium, ita tamen per Rmum dominum et ceteros quatuor primos moderandum ut quottae dictorum monasteriorum monialium ad summas usque impositi novissime subsidii non ascendant ; quae quidem et duplae contributiones super monasteria virorum et subsidium ita moderandum super monasteria monialium ab eis recipientur, qui per dictum Rmum et quatuor dictos primos deputabuntur. Quapropter dictum praesens generale Capitulum praecipit omnibus abbatibus, abbatissis, commendatariis, prioribus, priorissis, receptoribus, officiariis et regularibus personis Ordinis universi, quatinus in praedictis omnibus et ea tangentibus prompte et humiliter pareant et obediant, invocato ad hoc, si opus est, brachii saecularis auxilio, consilio et favore, in plenaria Ordinis potestate. 4.  Praesens generale Capitulum perpendens verissime generalium Capitulorum frequentiam pro Ordinis sui in utriusque hominis manutenentia maxime semper fuisse necessariam, et ideo patrum et maiorum nostrorum praeceptis plurimum fuisse commendatam, eorumdem patrum vestigia insequendo ex nunc decernit et diffinit, ut qui deinceps ad generalia Capitula iuxta formam in *Benedictina* contentam personaliter non accesserint, aut sese legitime, prout ibidem exprimitur, non excusaverint, per omnia puniantur ea poena quae in ipsa *Benedictina* praefigitur ; et proinde rursus diffinit eos, qui hoc anno ut ad hoc generale Capitulum venirent legitime citati sunt, et non venerunt, nec rationabiliter sese excusaverunt, duplicis contributionis solutione esse plectendos, eos omnes et singulos ex nunc ad eiusmodi duplicis contributionis solutionem condemnando. Cuius quidem solutionis collectionem et praesentis diffinitionis executionem praesens generale Capitulum committit commissariis Ordinis, ut quisque in districtu suae commissionis habeat ad hoc compellendi potestatem, in plenaria, etc. 5.  Praesens generale Capitulum intelligens et graviter ferens levitatem seu indiscretam et indeliberatam considerationem quorumdam abbatum et aliorum ab eis commissorum, qui non praevia cognitione generis vacationum monasteriorum seu etiam materiae et formae earumdem, iura devoluta indifferenter conferre praesumant ; ideo ex nunc districte prohibet omnibus dictis patribus abbatibus et ceteris ab eis commissis ne deinceps id facere praesumant, donec et quousque genus ipsum vacationis providendi monasterii et cetera praevie cognoscenda cognoscantur, in plenaria, *etc.* 6.  Quoniam nonnulli Ordinis abbates, sive etiam aliae Ordinis personae suae salutis immemores et contemptores ecclesiasticae potestatis, licet citati, moniti, excommunicati et declarati, ad solvenda subsidia et contributiones Ordinis ; nihilominus tamen tamquam protervi et contumaces in sua duritia persistunt, et hucusque perstiterunt. Ex quo ergo constat gladium huiusmodi spiritualem non timere, praesens generale Capitulum vult, censet et diffinit ultra praedictas excommunicationis et censurarum poenas inflictas vel comminatas in commissionibus recipiendorum huiusmodi subsidiorum vel contributionum, apponatur etiam et locum habeat et exsequatur contra protervos huiusmodi poena depositionis ab officiis et beneficiis ipsorum, in plenaria, *etc.* 7.  In detestationem non dicam doctrinae sed potius haeresis seu reductionis Lutherinae, quae pene per omnis christianitatis angulos diffunditur et serpit, ut Ordo iste omnes haereticae pravitatis hucusque semper immunis etiam in finem usque iugiter perseveret, renovat, approbat et confirmat diffinitionem iam anno novissime praeterito factam contra huiusmodi sectae seu haeresis factores aut sectatores, in plenaria, *etc.* EXCUSATIONES ABBATUM 8.  Attentis legitimis impedimentis allegatis et sufficienter probatis per sequentes nominatos abbates, excusantur a via Capituli generalis praesentis, videlicet de Tribus fontibus, de Brolio Benedicti, de Igniaco, de Longoponte, de Signiaco, de Regalimonte, de Valle regis, de Ellancio. [DIFFINITIONES] SPECIALES 9.  Praesens generale Capitulum audita abbatis de Igniaco super litigio monasterii de Savigniaco compositione, dolensque eum quem communi labore pluribusque iuverat gratiis tali quali foedere, non sine magno Ordinis periculo cum eiusdem monasterii de Savigniaco commendatario convenisse, praedictum abbatem de Igniaco indulta contributionum et subsidiorum sublevatione privat, et ad eorum refusionem vult compelli, quae pendentis processus intuitu tantum remiserat, eidem, ne quid spiritualis iurisdictionis in praedicto monasterio de Savigniaco, necnon in omnibus et singulis regularibus personis et monasteriis a dicto monasterio de Savigniaco dependentibus attentet, eisdemque ne attentet amittant districtius inhibendo, donec proximo generali Capitulo, ad quod eum vult citare et citat conventionis suae vivum et verum tenorem retulerit ; huius autem diffinitionis executionem domino abbati de Claravalle vel eius substituto, idem praesens generale Capitulum committit in plenaria, *etc.* 10.  Praesens generale Capitulum communi Ordinis incendio, quo a commendatariis non sine magno continue dispendio lacessitur, succurrendum existimans, latumque in suprema Parisiensis Parlamenti curia adversus commendatarium de Feneriis arrestum dicti Ordinis nostri libertati, eorumdemque commendatariorum expugnationi conducere perpendens, ne sumptuum penuria dicti arresti executionem obrui, et sic in dies acrius pestiferum commendarum virus serpere contingat, expensis Ordinis a dicto monasterio de Feneriis refundendis postea, praementionatum arrestum executioni mandari decernit, in plenaria, *etc.* 11.  Ad idem, de monasterio et commendatario de Petris. 12.  Praesens generale Capitulum continuis commendatariae persecutionis querelis saepius implicitum et eorum praesertim ductu Ordinis monachorum, quorum opera commendatariorum vires sensim lambunt et subrepunt, attenta etiam cuiusdam monachi de Castellariis iuris sui in favorem commendatarii ingrata cessione, quod a Rmo D. Cisterciensi ad monasterii de Valentia et Ordinis tuenda privilegia acceperat, volens publicae Ordinis et particulari monasterii de Valentia succurrere afflictioni, et de remedio providere opportuno, abbatibus de Castellariis et de Moroliis iniungit et praecipit, quatinus dictum monachum ad proximum generale Capitulum super iuramento Rmo D. Cisterciensi facto responsurum, citent, implorato etiam ad hoc, si opus fuerit, et eum non venturum constiterit, ad supradicta et quaelibet alia huiusmodi negotium tangentia, brachii saecularis auxilio, in plenaria, *etc.* 13.  Praesens generale Capitulum audaciae fratris Humberti Cordienne iurisdictionem spiritualem in monasterio de Caroloco, virtute vicariatus fratris Caroli de Bassey eiusdem monasterii commendatarii, contra Ordinis privilegia et diffinitionem in ultimo generali Capitulo factam attentantis obviare volens, abbatibus de Belloloco et Valle dulci iniungit, praecipit et committit, quatinus facta diligenti inquisitione praedictum fratrem Humbertum secundum quod iuris erit et rationis, puniant, et occurrente materia ad proximum generale Capitulum citent ; omnibus et singulis regularibus Ordinis personis districtius inhibendo, ne virtute dicti vicariatus a dicto commendatario emanantis in quocumque obediant, sed in sancta Ordinis et religionis nostrae observantia inviolabiliter perseverent, in plenaria, *etc.* 14.  Praesens generale Capitulum abbati monasterii de Altocristo in favorem communitatis Friburgensis, medietatem subsidii novissime impositi relaxat. 15.  Praesens generale Capitulum impugnatis commendataria irruptione monasteriis de remedio volens providere opportuno, procuratorem generalem Ordinis Dolae creat et instituit, qui nomine Ordinis adversus commendatarium monasterium de Lococrescenti occupantem ius fratris Petri de Tartro, eiusdem monasterii electi abbatis, defendat et procedat secundum quod iuris erit et rationis. 16.  Intuitu et contemplatione processus, quem gravi labore et expensis electus de Bonavalle Pictaviensi contra protonotarium de Caduino deduxit in reipublicae Ordinis non modicum adiumentum, praesens generale Capitulum hoc anno dumtaxat a subsidii novissime impositi et contributionibus hoc anno debitis seu debendis plenarie absolvit. 17.  Audito processu et supplicatione abbatis de Camberone contra monachos in dicta supplicatione nominatos, conspiratores in abbatem suum, abbatem de Bodelo, praesens generale Capitulum admodum gratam habet prosecutionem contra eosdem conspiratores per dictum abbatem de Camberone, dicti monasterii de Bodelo patrem abbatem, factam, laudatque dicti patris abbatis zelum Ordinis et diligentiam adhibitam. Verum quia non sufficienter constitit nec constat per litteras legitime subsignatas de processu praedicto neque de sententia contra eosdem conspiratores lata, nihil pro nunc aliud duxit dictum praesens generale Capitulum circa eumdem processum et sententiam agendum, quam destinare aliquos Ordinis patres, dicti monasterii de Bodelo vicinos ad visitandum dictum processum dictamque sententiam, et cetera quae hoc concernunt. Quapropter committit dictum praesens generale Capitulum abbatibus de Dunis, de Alna et de Laude, et cuilibet eorum, ut inquisitione facta super dicto processu et sententiis per dictum patrem abbatem de Camberone factis, approbent et confirment seu per omnia disponant, quae confirmanda, approbanda vel reprobanda vel disponenda invenerint, in plenaria Ordinis potestate, cum potestate rehabilitandi eos pro quibus in dicta supplicatione fit mentio, supposita correctione et emenda debita, etiam in plenaria Ordinis potestate. ELECTIONUM CONFIRMATIONES 18.  Electionem, institutionem et installationem de persona fratris Symonis Postel, s. th. pr., ad abbatialem dignitatem monasterii de Caroliloco, Ordinis nostri Cisterciensis in Silvanectensi dioecesi, rite et canonice per monachos eiusdem monasterii, praesidente in ea abbate de Regalimonte tamquam commissario domini abbatis de Pontigniaco, patris abbatis, factam et celebratam, prout in decreto, *etc.* approbat, supplendo, *etc.* 19.  Ad idem, de electione fratris Francisci Chenillon ad abbatialem dignitatem monasterii de Castellariis, … in insula de Ré. 20.  Ad idem, de electione fratris Guillelmi Bernard ad abbatialem dignitatem monasterii de Escallariis. 21.  Ad idem, de electione fratris Richardi Martin ad abbatialem dignitatem monasterii de Strata. 22.  Ad idem, de electione fratris Michaelis Briemione ad abbatialem dignitatem monasterii de Fonte Ioannis. TRACTATUUM CONFIRMATIONES 23.  Nos, frater Guillermus, etc. Abbatibus de Voto, s. th. pr. et de Bellobecco, et cuilibet eorum, praesens generale Capitulum committit, quatinus ipsis debite informatis super contractu inito et passato inter abbates et conventus monasterii de Noa et de Strata ex una, et nobilem virum dominum Franciscum de Candele partibus ex altera, super venditione et cessione iurium in terris de Laborye et aliis ex testamentaria donatione dominae Ioannae de Florigny illis provenientibus emolumentis, prout plenius ex litteris super eodem contractu factis, cui praesentes annectuntur, continetur ; si praedictum contractum viderint esse praedicto monasterio utilem et commodum confirment aut infirment, in plenaria, etc. Datum, etc. 24.  Ad idem, abbati de Roseriis, s. th. pr., et abbati de Aceyo committitur, quatinus super quibusdam contractibus, uno videlicet inter abbatem et conventum monasterii de Bellavalle ex una, et dominum mareschallum comitatus Burgundiae, de quodam redditu decem librorum ; altero vero inter abbatem et conventum monasterii de Charitate et eumdem mareschallum de quodam redditu bladi super molendino de Mernay, ad investigandum, confirmandum vel infirmandum, et cuilibet eorum. 25.  Abbatibus de Callovio, de Rupibus et de Escallariis committitur quatinus tractatus inter abbatem monasterii de Fonte Ioannis, Senonensis dioecesis, ex una, et dominum de Buduron costurarium ex altera, initum et passatum, confirment aut infirment secundum quod iuris invenerint esse et rationis. 26.  Abbatibus de Regniaco et de Vallelucenti committitur quatinus plures contractus inter dominum abbatem de Pontigniaco et conventum ex una, et plures alias particulares personas ex altera, super quibusdam arpentis terrae, initos et passatos confirment aut infirment. 27.  Abbatibus de Voto et de Noa, et cuilibet eorum insolidum, committitur quatinus contractum inter abbatissam de Fonte Gerardi et Ludovicum de Boncerolles dominum de Henequeville, initum et passatum, confirment aut infirment. 28.  Domino abbati de Claravalle et abbati de Bullencuria committitur quatinus contractus inter abbatem et conventum monasterii de Ripatorio, et Laurentium Guillier et Guillelmum Venel, et haeredes Ioannis Venel, Ioannem le Beaunat, Egidium Henry, Victorem Moniot, haeredes Ioannis le Noir, Ioannem Perot, viduam et haeredes Ioannis Fouchier, viduam et haeredes Colini Faigeot, initos et passatos, confirment vel infirment, diligenti inquisitione praevia. 29.  Dominis abbatibus de Pontigniaco et de Claravalle et abbati de Rigniaco, et cuilibet eorum committitur, quatinus contractum inter abbatem de Lezinis et Desiderium Le Moine, confirment vel infirment. 30.  Abbati de Caroliloco, s. th. pr., et abbati de Frigidomonte et de Longoponte committitur, quatinus contractum inter abbatem et conventum monasterii de Ursicampo, et Ioannem Pizot super conductione cuiusdam firmae ad vitam, initum et passatum, diligenti inquisitione praevia, confirment aut infirment. 31.  Cum bonae memoriae dominus Oliverius de la Vernade et domina Margareta Dubois quamdam fundationem unius missae quotidianae et redditus ad eam sufficientes monasterio de Ursicampo legaverint, abbatibus de Frigidomonte et de Caroliloco, s. th. pr., et abbati de Longoponte committitur quatinus solerti indagatione praevia confirment vel infirment, secundum quod iuris erit et rationis. 32.  Abbatibus de Moroliis, de Trisayo et de Charone, et eorum cuilibet committitur quatinus contractum inter abbatem et conventum monasterii de Brolio Grolandi ex una, et Nicolaum et Renatum Raoulleaux, super datione quarumdam terrarum sub annuo censu perpetuo, inquisitione praevia, confirment aut infirment. 33.  Domino abbati de Pontigniaco et abbatibus de Reigniaco et de Rupibus, et cuilibet eorum committitur, quatinus tractatum inter abbatem et conventum monasterii de Bonoradio, et Martinum Arnault et Nicolaum Pere, initum et passatum, inquisitione praevia, confirment aut infirment. 34.  Audita abbatis de Voto, s. th. pr., ad hoc commissi relatione, tractatum inter abbatem et conventum de Mortuomari et Guillelmum Maignard, initum et passatum, praesens generale Capitulum approbat, ratificat et confirmat. REHABILITATIONES 35.  Ad instantiam abbatis de Maceriis supplicantis pro quodam fratre nomine Ioanne Defer, monacho suo, qui suadente diabolo quadam vice absque licentia a suo egressus est monasterio, demum post aliquos dies ad cor rediens reversus est punitus et emendatus. Quapropter idem generale Capitulum de eiusdem fratris perseverentia in Domino confidens, ipsum eumdem fratrem Ioannem Defer rehabilitat ad omnes gradus, officia et dignitates, etiam dignitate abbatiali inclusa, in plenaria, *etc.* 36.  Ad idem, de fratre Ioanne de Guyse, monasterii de Longoponte professo, qui a monasterio egressus mulierem suspectam in monasterio biduo reservavit. 37.  Ad idem, de fratre Vincentio de Abbatisvilla monasterii Caroliloci professo, qui monasterium sine licentia egressus est et biennio apostatavit. 38.  Ad idem, de fratre Rogero de Maricourt, qui monasterium egressus est, contagio carnis inde secuto. 39.  Ad idem, de fratre Thoma de Lespine, qui sine licentia egressus monasterium, decima quinta die rediit ad illud. 40.  Ad idem, de fratre Petro Baronet pro contagio carnis perpetrato, cum monasterii de Moroliis monachus et professus esset. 41.  Ad idem, de fratre Guillelmo Rauleault, monasterii de Moroliis professo, qui sine licentia monasterio quinquennio abfuit, et excommunicationis sententia innodatus celebravit. 42.  Ad idem, de fratre Ioanne Ridereaul, monasterii de Moroliis professo, qui cucullam furatus est, et excommunicatus communicavit. IUDICES 43.  Domino abbati de Claravalle et abbati de Caroliloco, s. th. pr., praesens generale Capitulum committit, quatinus si per cedulas seu alia fide digna testimonia, invenerint aliqua Ordinis monasteria seu personas in aliqua pecuniarum summa obligari monasterio de Cistercio, seu Rmo D. N. Cisterciensi, compellant huiusmodi debitores per omnes iuris et iustitiae vias ad eidem monasterio et Rmo ex integro satisfaciendum et solvendum, in plenaria Ordinis potestate. 44.  Abbatibus de Bonoportu et de Noa, et cuilibet eorum, praesens generale Capitulum committit quatinus, si fide dignis testimoniis aut instrumentis compererint monasterium monialium de Fonte Gerardi teneri seu obligari abbati de Voto, et maxime propter expensas factas in processu reformationis monasterii eiusdem de Fonte Gerardi, procurent per omnes iuris et iustitiae vias debita ipsa quae invenerint, eidem abbati de Voto refundi et persolvi. Interea autem idem generale Capitulum deobligat ipsum abbatem a triginta libris ex resta suarum computationum novissime redditarum de contributionibus ab eo receptis, donec et quousque dictas expensas dictae reformationis acceperit, quam restam triginta librarum tunc refundere tenebitur Ordini et de eis computum reddere Ordini. COMMISSIONES 45.  Praesens generale Capitulum sanctae religionis aedificium in orthodoxae fidei fundamento perpendens esse stabilitum, timensque Lutherinarum haeresum impuritatem, quae modo in fidei muros velut sequaces haederae apertae subrepunt, intacti Ordinis nostri Cisterciensis integritatem comminui, abbati de Veteri cella collegii nostri Lipzensis patri abbati, in quinquennium committit, quatinus vocatis secum abbatibus de Porta, de Lenin, de Dobrilugh, de Buch, de Nova cella, aut duobus eorum, ea quae dicto collegio Lipzensi pro temporum qualitate fidei et religionis nostrae necessitate conducere cognoverit, disponat, ordinet et corrigat, in plenaria Ordinis potestate. SUFFRAGIA 46.  Frater Guillelmus, abbas Cistercii, in Cabilonensi dioecesi, ceterique Diffinitores Capituli generalis Cisterciensis Ordinis, strenuissimo domino, domino Anthonio de Crequi, equiti aurato et eius inclitissimae consorti … Quamquam divinae legis testimonio … *etc. ut in forma consueta*, ad instantiam abbatis de Longovillari, s. th. pr., vobis omnium bonorum spiritualium … concedimus participationem et associationem … *etc.* Datum in diffinitorio nostro Cistercii sub appensione sigilli Diffinitorum eiusdem Capituli generalis, die sexta mensis maii, anno Domini 1523. 47.  Ad idem, pro generoso milite domino Oddardo du Biedz et eius nobili consorte, ad instantiam abbatis de Longovillari, s. th. pr. 48.  Ad idem, pro magistro Prudentio de Recourt, ecclesiae Lingonensis thesaurario, ad instantiam domini abbatis de Claravalle. 49.  Ad idem, pro nobili viro Ioanni Marez et Maria Mervault eius consorte, ad instantiam abbatis de Ré. 50.  Ad idem, pro magistro Andrea Tiraqueau, ad instantiam abbatis de Moroliis. 51.  Ad idem, pro reverendo patre domino episcopo Silvanectensi, ad instantiam abbatis de Caroliloco. 52.  Ad idem, pro Anthonio Sire, clerico, et domina Margareta de Tenay, ad instantiam abbatis de Septem fontibus. * * * 53.  Quia propter agendorum multiplicitatem … *etc. ut in anno* 1506, n° 30. 